  Наталья Тетерина 27-тӥ шуркынмонэ Якшур-Бӧдья ёросысь Якшур гуртысь лулчеберетъя но туризмъя «Туклячиос» юртын Удмурт кыллэсь нуналзэ «Мон вераськисько удмурт кылын» акциен пусъёзы, шуиз ивортодэтъя «Удмуртия» агентстволы Якшурысь библиотекарь Ирина Широбокова. Солэн кылъёсызъя, туннэ 18 часын праздникез пусъён удмурт кылъя но литературая дышетӥсьлэн Любовь Широбоковалэн «Удмурт кылын вераськон» ивортонысеныз кутскоз. Озьы ик Удмурт кун университетысь магистрант Анастасия Загребина удмурт кыллэн пайдалыкез сярысь вералоз. Ӵапак анай кылэз дышетон Анастасияез кунгож сьӧры вуттылӥз, шуэ Ирина Широбокова. Со сяна, Удмурт кыллэсь нуналзэ пусйыны люкаськемъёс понна лыдӟетъюртысь ӧнерчи «Мар? Кытын? Ку?» визьбурлыко шудон ортчытоз. Ужрад «Анай» фильмез учконэн йылпумъяськоз. Тодэ вайытом, Удмурт кыллэсь нуналзэ Ижкрын, Москваын, Венгриын но Польшаын, Санкт-Петербургын пусъё. «Удмурт кыллэн нуналэз» темая вань иворъёс Тегъёс: Удмуртия удмуртъёс Мерлык удмурткыл Якшур-Бӧдья  